ભારતીય ટીમના પૂર્વ કેપ્ટન મહેન્દ્રસિંહ ધોની ઉપર હિમાચલ પ્રદેશ સરકાર જાણે કે મહેરબાન થઈ ગઈ હોય તેવી રીતે ખાનગી એડના શૂટિંગ માટે શિમલા આવેલા ધોનીને ‘સ્ટેટ ગેસ્ટ’નો દરજ્જો આપી સરકારે તેનો તમામ ખર્ચ ઉઠાવવાની જાહેરાત કરી છે. પાંચ દિવસ સુધી ધોની અને તેની પત્ની સાક્ષી શિમલામાં રોકાણ કરશે અને આ દરમિયાન તેનો તમામ ખર્ચ સરકાર ઉઠાવશે. આ જાહેરાત બાદ મોટો વિવાદ શ થઈ જતાં સરકારે એવો બચાવ કર્યો હતો કે ધોની એક આંતરરાષ્ટ્રીય ક્રિકેટર હોય તેને માત્ર સુરક્ષા જ પૂરી પાડવામાં આવશે.